নিজস্ব প্রতিবেদন: আগেই ঘোষণা করেছিলেন মুখ্যমন্ত্রী মমতা বন্দ্যোপাধ্যায়। সোমাবার থেকে তা কার্যকর হল। আজ থেকে দ্বিতীয় হুগলি সেতুতে দু-চাকার বাহনের জন্য আর কোনও টোল ট্যাক্স লাগবে না। বাইক আরোহীরা চলাচল করতে পারবেন অবাধে। টোল ট্যাক্স উঠে যাওয়ায় একইসঙ্গে দুটি সুফল পাওয়া যাবে বলে মনে করছেন বাইক আরোহীরা। প্রথমত তাদের আর টোল বুথের লম্বা লাইনে দাঁড়িয়ে থাকতে হবে না। অনেকের গন্তব্যে পৌঁছতে দেরী হয়ে যেত। সেই সমস্যার কিছুটা সমাধান হল। অন্যদিকে, জ্বালানীও বাঁচবে। পাশাপাশি সেতুতে যান চলাচল মসৃণ হবে। 










আরও পড়ুন-শহরে স্বরাষ্ট্রমন্ত্রী, নবান্নে আজ চার রাজ্যের সঙ্গে বৈঠক রাজনাথের
এতদিন দুচাকার বাহনের জন্য দ্বিতীয় হুগলি সেতু বা বিদ্যাসাগর সেতুতে ৫ টাকা করে টোল ট্যাক্স দিতে হতো। এর জন্য পড়ে যেত লম্বা লাইন। কিছুদিন আগেই নবান্ন থেকে ঘোষণা করা হয়, ওই টোল ট্যাক্স আর লাগবে না। ১ অক্টোবর থেকে তা কার্যকর হবে। স্বাভাবিকভাবেই সেই নির্দেশিকা আজ থেকে কার্যকর হওয়ায় বাইক আরোহীরা খুশি। এতে রাজ্য সরকারের রাজস্বের কিছুটা ক্ষতি হবে। তবে সেতুতে যানজট অনেকটাই কম হবে বলে মনে করা হচ্ছে।
 
 এতদিন দুচাকার বাহনের জন্য দ্বিতীয় হুগলি সেতু বা বিদ্যাসাগর সেতুতে ৫ টাকা করে টোল ট্যাক্স দিতে হতো। এর জন্য পড়ে যেত লম্বা লাইন। কিছুদিন আগেই নবান্ন থেকে ঘোষণা করা হয়, ওই টোল ট্যাক্স আর লাগবে না। ১ অক্টোবর থেকে তা কার্যকর হবে। স্বাভাবিকভাবেই সেই নির্দেশিকা আজ থেকে কার্যকর হওয়ায় বাইক আরোহীরা খুশি। এতে রাজ্য সরকারের রাজস্বের কিছুটা ক্ষতি হবে। তবে সেতুতে যানজট অনেকটাই কম হবে বলে মনে করা হচ্ছে।